Մեծ և բարի հսկան (ֆիլմ)

«Մեծ և բարի հսկան» (անգլ.՝ The BFG), ռեժիսոր Սթիվեն Սփիլբերգի ընտանեկան արկածային ֆիլմը` ֆենտեզի ժանրում` հիմնված Ռոնալդ Դալյի համանուն վեպի վրա։ Ֆիլմի նկարահանման աշխատանքները սկսվել են 2015 թվականի մարտի 23-ին։ Ֆիլմի արտադրությամբ  զբաղվել են Walt Disney Pictures, DreamWorks Pictures (տիտրերում նշված չէ), Amblin Entertainment և Walden Media ընկերությունները։ Պրեմիերան տեղի է ունեցել 2016 թվականի մայիսի 14-ին Կաննի կինոփառատոնում։ Ֆիլմը վարձույթ է դուրս եկել Disney Digital 3D և RealD 3D  ձևաչափերով, 2016 թվականի հունիսի 30-ին։


== Սյուժե ==
Սոֆին (Ռուբի Բարնհիլ) դառնում է ՄԲՀ անունով հսկայի (Մարկ Ռայլենս) ընկերը, և նրանք միասին ուղևորվում են արկածների մեջ, չար մարդակեր-հսկաներին պատժելու նպատակով, որոնք հարձակվում էին մարդկանց աշխարհի վրա։


== Դերերում ==
Մարկ Ռայլենս - Մեծ ու Բարի Հսկա (ՄԲՀ)
Ռուբի Բարնհիլ - Սոֆի
Պենելոպա Ուիլթոն - Թագուհի Եղիսաբեթ II
Ռեբեկա Հոլ - Մերի
Բիլ Հեյդեր - Հսկա (անգլ.՝ Bloodbottler)
Ջեմեյն Կլեմենտ - Հսկա (անգլ.՝ Fleshlumpeater)
Ռեյֆ Սփոլ - պարոն Թիբս
Մայքլ Դևիդ Ադամթուեյթ - Հսկա (անգլ.՝ Butcher Boy)
Դենիել Բեյկոն - Հսկա (անգլ.՝ Bonecruncher)
Քրիս Գիբս - Հսկա (անգլ.՝ Gizzardgulper)
Ադամ Գոդլի - Հսկա (անգլ.՝ Manhugger)
Ջոնաթան Հոլմս - Հսկա (անգլ.՝ Childchewer)
Փոլ Մոնիզ դե Սա - Հսկա  (անգլ.՝ Meatdripper)
Օլաֆուր Օլաֆսոն - Հսկա (անգլ.՝ Maidmasher)


== Արտադրություն ==
Պրոդյուսերներ Ֆրենկ Մարշալը եւ Քեթլին Քենեդին 1991 թվականին սկսեցին «Մեծ և բարի հսկան» վեպի մեծաբյուջե էկրանավորման արտադրությունը` Paramount Pictures-ի հետ միասին։ Ռոբին Սվայկորդ և Նիկոլաս Կազան սցենարիստների ընտանեկան զույգը 1998 թվականին մշակեց ադապտացիայի սցենարը,  գլխավոր դերի թեկնածուն Ռոբին Ուիլյամսն էր։ 2001 թվականին այդ սցենարը արտագրվեց Գվեն Լուրիի կողմից, որը հանդիպեց Դալյի դրական գնահատականին։
2011 թվականի սեպտեմբերին DreamWorks-ը հայտարարեց, որ իրենք ստացել են գրքի էկրանավորման իրավունքները։ Քենեդին և Մարշալը դարձան պրոդյուսերներ, իսկ սցենարիստ Մելիսա Մեթիսոնը ադապտացրեց պատմությունը։ 2014 թվականի ապրիլին հայտարարվեց, որ Սթիվեն Սփիլբերգը կլինի ֆիլմի ռեժիսորը, իսկ նկարահանումները կսկսվեն 2015 թվականին, և DreamWorks-ը կթողարկի այն 2016 թվականին։ Ջոն Մեդենը ավելի վաղ ներկայացվել էր որպես ռեժիսոր, բայց այժմ նշված է որպես գործադիր պրոդյուսեր Մայքլ Սիգելի հետ։ Սփիլբերգը հայտարարությունում նշեց ««Մեծ և բարի հսկան» հիացրել է ընտանիքներին և նրանց երեխաներին ավելի քան երեք տասնամյակ։ Մեզ համար մեծ պատիվ է, որ Ռոնալդ Դալյը վստահել է մեզ այս դասական պատմությունը»։ 2015 թվականի մարտին Walden Media-ն համաձայնվեց ֆինանսավորել և պրոդյուսավորել ֆիլմը : 2015 թվականի ապրիլին Walt Disney Studios-ը, որն արդեն համաձայնվել էր արտադրել ֆիլմը իր դուստր Touchstone Pictures-ի անունից, միացավ ֆիլմին որպես պրոդյուսեր և ֆինանսավորող և ֆիլմի արտադրությունը Touchstone-ից փոխանցեց իրեն։ Հետևաբար` «Մեծ և բարի հսկան» Սփիլբերգի առաջին ֆիլմն է Disney ապրանքանիշի ներքո, չնայած, որ նա ավելի վաղ պրոդյուսերավորել է ստուդիայի մի քանի ֆիլմեր։ Բացի այդ, DreamWorks-ը նշված չէ ոչ ֆիլմում, ոչ մարքեթինգում, և դրա փոխարեն ներկայացված է Սփիլբերգի պրոդյուսերական ընկերությունը` Amblin Entertainment:


=== Քասթինգ ===
2014 թվականի հոկտեմբերի 27-ին ֆիլմի գլխավոր հերոսի կերպարի համար ընտրվեց  Մարկ Ռայլենսը։ Սփիլբերգը մեկնաբանել է այս ընտրությունը. «Մարկ Ռայլենսը տրանսֆորմացիոն դերասան է։ Ես շատ ուրախ եմ և հուզված, որ Մարկը մեզ հետ կմեկնի Հսկաների աշխարհ։ Մինչ օրս ամեն ինչ իր կարիերայի մեջ հանդիսանում է տղամարդկային ընտրություն, ես զգացված եմ, որ նա ընտրեց "Մեծ և բարի հսկան" որպես իր հաջորդ դեր»։
2014 թվականի նոյեմբերի կեսերին տեղեկացվեց, որ Lower Peover դպրոցի տասնամյա աշակերտուհի Ռուբի Բարնհիլը մասնակցել է դերի լսումներին և ստիպված է եղել սովորել վեց էջ որբացած Սոֆիի երկխոսություններից։ Երկար փնտրտուքներից հետո, դեկտեմբերի 16-ին ռեժիսորը տասնամյա Բարնհիլին վերցրեց Սոֆիի դերի համար, որի առիթով նա ասել է. «Իմ բախտն աննկարագրելիորեն բերել է և ես շատ ուրախ եմ»։ Սփիլբերգը հայտարարել է, որ նրանք հայտնաբերել են հրաշալի Սոֆիի՝ ի դեմս Ռուբի Բարնհիլի։


=== Նկարահանումներ ===
Նկարահանումները սկսվել են 2015 թվականի մարտի 23-ին Վանկուվերում և ավարտվել 2015 թվականի հունիսի 12-ին։ Ֆիլմի վիզուալ էֆեկտներով զբաղվել է Weta Digital-ը։


== Երաժշտություն ==
Ֆիլմի երաժշտությունը գրել է Ջոն Ուիլյամսը.


== Ծանոթագրություններ ==


== Արտաքին հղումներ ==
http://movies.disney.com/the-bfg Մեծ և բարի հսկան (ֆիլմ). պաշտոնական կայք